Peter Carstensen Drejer
Store norske leksikon,Jus,Jurister
Peter Carstensen Drejer var en dansk-norsk embetsmann; ansatt i det danske kanselli 1664–1671, fra 1668 bosatt i Trondheim, hvor han var viselagmann fra 1668 og lagmann fra 1671.
Drejer var medlem av en kommisjon som arbeidet med revidering av lovverket, et av forarbeidene til Christian 5s norske lov (vedtatt 1687).I 1680 ble han assessor i Overhoffretten og assistentråd. I 1684 fikk han kirketienden i Melhus og Orkdal, og da hans hustru samtidig arvet betydelige midler, ble han en rik mann. Han fikk rangtittelen kanselliråd i 1689 og ble, som en av bestyrerne av Kvikne kobberverk, bergråd i det Nordenfjeldske bergamt. Drejers administrasjon av Kvikne kobberverk gikk galt, og han ble ruinert. Han fratrådte derfor lagmannsembetet og flyttet til Schackenborg i Sønderjylland, hvor han 1703 ble grevens forvalter, men døde samme år. Les mer i Store norske leksikon Peter Drejer i Norsk biografisk leksikon